દર્શનાર્થીઓને ભલે દર્શન માટે વધુ સમય મળ્યો હોય પરંતુ સેવકોની લાગણી દુભાઈ હોવાનું લોકો જણાવી રહ્યા છે. કેટલાંક સેવકોની દલીલ છે કે કોઈ વ્યક્તિને ત્રણેય ટંકનું ભોજન એક સાથે જમાડો તો તે બીમાર પડશે જ, તો પછી આવી રીતે દર્શનાર્થીઓની સુવિધા માટે નિયમોનો ભંગ ન કરવો જોઈએ. મંદિર સમિતિના મેનેજર રવીન્દ્ર ઉપાધ્યાય કહે છે કે, “દર્શનાર્થીઓને વધુ સમય મળી રહે તે હેતુથી આ નિર્ણય લેવાયો છે. હાલ તો ૨૩મીથી લાગુ કરેલા નવા નિયમને જ અનુસરવામાં આવી રહ્યો છે તેમાં કોઈ ફેરફાર કરવા કે નહીં તે બાબતે મંદિર સમિતિની આગામી બેઠકમાં નિર્ણય લેવાશે.”